Tükk aega pole siia midagi kribanud. Lihtsalt päevad on möödunud kiirelt. Sandra nüüdsels siis saanud nädala taas lasteaias käia ja nüüd tal nohu. no oligi juba taas täpselt nädalakese saand olla.  Täna käisime korraks maal nagu eelmiselgi nädalavahetusel. Kuna õues on siiski veel külm, ei saa sinna kauemaks jääda,  kuna maja ju ka külm ja rõske. Paar tunnikest värskes õhus mõjus igati hästi. Kui eelmisel korral üritasin kiiruga veidi ümbrust korrastada, siis täna olime niisama ja panime isaga mõningaid ''projekte'' suveks kirja ja arutasime läbi. Tahan kasvuhoonet uuendada, ehitada ehk välikäimla ja kööginurga korrastada-lõpetada ning muidu veidi ümberkorraldusi teha.  Metsaalune tuleb samuti korrastada ja tööd aias käivad niikuinii asja juurde. Et selline mõtterohke laupäevahommik. Nüüd tunnen,et ega täna suurt  nagu jaksagi teha. Veidi vedelen ja vaatan telekat, heegeldan ja söön jäätist. Eks selliseid lõõgastavaid päevi peab ju ka olema.